CELEX: 62021TN0008
Language: da
Date: 2021-01-10 00:00:00
Title: Sag T-8/21: Sag anlagt den 10. januar 2021 — IFIC Holding mod Kommissionen

22.2.2021   
            
            
               DA
            
            
               Den Europæiske Unions Tidende
            
            
               C 62/49
            
         
      Sag anlagt den 10. januar 2021 — IFIC Holding mod Kommissionen
      (Sag T-8/21)
      (2021/C 62/61)
      Processprog: tysk
      
         Parter
      
      
         Sagsøger: IFIC Holding AG (Düsseldorf, Tyskland) (ved advokaterne C. Franz og N. Bornemann)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Europa-Kommissionens afgørelse (2020) 2813 final af 28. april 2020 annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Søgsmålet er anlagt til prøvelse af Kommissionens gennemførelsesafgørelse C(2020) 2813 final af 28. april 2020 om udstedelse af en bemyndigelse i henhold til artikel 5, stk. 2, i Rådets forordning (EF) nr. 2271/96 af 22. november 1996 om beskyttelse mod virkningerne af den eksterritoriale anvendelse af lovgivning vedtaget af et tredjeland og af foranstaltninger, som er baseret herpå eller er en følge heraf, til Clearstream Banking AG.
      Til støtte for søgsmålet har sagsøgeren anført følgende anbringender.
      
                  1.
               
               
                  Første anbringende om en tilsidesættelse af kontradiktionsprincippet i henhold til artikel 41, stk. 1, og stk. 2, litra a), i Den Europæiske Unions charter om grundlæggende rettigheder (herefter: chartret)
                  
                              —
                           
                           
                              I henhold til chartrets artikel 41, stk. 1, og stk. 2, litra a), har enhver (fysisk eller juridisk) person ret til en retfærdig administrativ procedure og ret til at blive hørt, før der vedtages en foranstaltning, der berører vedkommende negativt.
                           
                        
                              —
                           
                           
                              Kommissionen har tilsidesat dette væsentlige formkrav, idet den hverken har underrettet sagsøgeren eller på noget tidspunkt skriftligt eller mundtligt hørt sagsøgeren eller givet denne mulighed for at fremsætte bemærkninger.
                           
                        
            
                  2.
               
               
                  Andet anbringende om en tilsidesættelse af rammen for anvendelse af artikel 5, stk. 2, i Rådets forordning (EF) nr. 2271/96 (1), af Kommissionens gennemførelsesforordning (EU) 2018/1101 (2) og af vejledningen til anvendelse af ovennævnte forordning (3).
                  
                              —
                           
                           
                              Kommissionen har tilsidesat bestemmelserne og anvendelsesområdet for artikel 5 i forordning nr. 2271/96 samt trinhøjere EU-ret, idet den meddelte ansøgeren den omtvistede bemyndigelse i form af den anfægtede afgørelse med tilbagevirkende kraft for tidsmæssigt set afsluttede faktiske omstændigheder.
                           
                        
                              —
                           
                           
                              En sådan tilbagevirkende kraft eller efterfølgende godkendelse tilsidesætter EU-retten, navnlig med hensyn til de principper for retspleje og procedurer, som sikrer gennemsigtighed, retssikkerhed og den berettigede forventning.
                           
                        
                              —
                           
                           
                              Hverken forordningen eller den gennemførelsesforordning (EU) 2018/1101, der er baseret på denne, fastsætter en sådan tilbagevirkende kraft. Efterfølgende tilbagevirkende godkendelse findes ikke i EU-retten.
                           
                        
            
                  3.
               
               
                  Tredje anbringende om en tilsidesættelse af begrundelsespligten og af kravet om gennemsigtighed og bestemthed.
                  
                              —
                           
                           
                              Kommissionen har tilsidesat sin begrundelsespligt og de i de grundlæggende rettigheder om procedure og retspleje forankrede krav om gennemsigtighed og bestemthed.
                           
                        
                              —
                           
                           
                              Anvendelsesområdet for gennemførelsesafgørelsens artikel 1 er tidsmæssigt og indholdsmæssigt set helt ubestemt. Efter ordlyden kunne den gælde med tilbagevirkende kraft for et ubestemt tidsrum.
                           
                        
                              —
                           
                           
                              Ordlyden af artikel 1 er navnlig ubestemt med hensyn til »alvorlig mistanke« og »tjenesteydelser«. De berørte kan ikke se, under hvilke betingelser ansøgeren kan udføre handlinger på deres bekostning, i hvilket tidsrum og i hvilken sammenhæng med »tjenesteydelserne« disse handlinger står. Det er ikke bestemt, hvad der skal forstås ved »tjenesteydelser«, og om disse også kan vedrøre tredjemands handlinger.
                           
                        
            
                  4.
               
               
                  Fjerde anbringende om bedømmelsesfejl eller fejlskøn i strid med trinhøjere EU-ret i form af almindelige principper for procedure og retspleje og retsgrundsætninger.
                  
                              —
                           
                           
                              Kommissionen har udøvet sit skøn fejlagtigt, idet den overhovedet ikke har taget hensyn til afgørelsens holdning og følger for sagsøgeren.
                           
                        
                              —
                           
                           
                              Sagsøgeren har ikke haft lejlighed til at udtale sig om mistankerne og vil i henhold til artikel 1 i afgørelsen ikke blive hørt i fremtiden, således at sagsøgeren vil blive udsat for ansøgerens afgørelser uden beskyttelse.
                           
                        
                              —
                           
                           
                              Det forhold, at sagsøgeren har gjort brug af sin forfatningsmæssigt og EU-retligt beskyttede processuelle grundlæggende rettighed til at anlægge sag mod ansøgeren ved nationale retsinstanser, må ikke inddrages i skønsafvejningen. Sagsøgte har dermed overskredet sin skønsmargen.
                           
                        
                              —
                           
                           
                              Sagsøgte har ikke inddraget mildere midler og kompenserende krav i sine overvejelser, selv om dette var tvingende nødvendigt for en tilstrækkelig afvejning og bedømmelse.
                           
                        
            
         (1)  Rådets forordning (EF) nr. 2271/96 af 22.11.1996 om beskyttelse mod virkningerne af den eksterritoriale anvendelse af lovgivning vedtaget af et tredjeland og af foranstaltninger, som er baseret herpå eller er en følge heraf (EFT 1996, L 309, s. 1).
      
         (2)  Kommissionens gennemførelsesforordning (EU) 2018/1101 af 3.8.2018 om fastlæggelse af kriterierne for anvendelse af artikel 5, stk. 2, i Rådets forordning (EF) nr. 2271/96 om beskyttelse mod virkningerne af den eksterritoriale anvendelse af lovgivning vedtaget af et tredjeland og af foranstaltninger, som er baseret herpå eller er en følge heraf (EUT 2018, L 199I, s. 7).
      
         (3)  Vejledning — Spørgsmål og svar: vedtagelse af ajourføring af statutten om spærring (2018/C 277 I/03) (EUT 2018, C 277I, s. 4).